Mfantse amandze ahorow mu no, kente nye tam a wɔwen no wɔ ɔman yi mu ha ara a ɔwɔ dzin kɛse. Mbom nnyɛ amandzenyina na wotum fura kente yɛ. Mfatoho nye dɛ wommfurakente nnyɛ eyi; wommfura kente mmbɔ Ahobaa. Afahyɛ a wɔtɔ dɛ wofura kente dze dzi nye dza ɔyɛ ahosɛpɛw dze, ɔnyeɔman na ahemfo eguabɔ ahorow. Wommfura kente mmbɔAsafo. Naaso kente yɛ otsitsir osiandɛ ɔno nye tam a ɔdaGhana atanwemfo hɔn nhumu na hɔn edwidzi edzi mapa. Kente no bo a ɔsom wɔ hɛn amandze mu no da edzi wɔ bɛ yimu “ Menya Tweta nkɔree, na kente pa bi na mennyaemmfura”.
Tweta nye Ayigbefo hɔn nkurow etsitsir no mu kor. Tsetse mber mu na Ayigbefo yɛ kentewemfo mapa, na wɔdze hɔnnkente kɔ Tweka a, nkyɛ ɔyɛ guapɔn no kɔtɔn. Ndɛ mber yi, ɔnam dɛ Bosompo apram Tweta ne fakɛse ara do ntsi, eguadzia nkyɛ ɔkɔ do wɔ hɔ no akɔ famu.
Kentewen nnyɛ Mfantsefo hɔn edwuma, naaso Mfantsefo furaKente. Kentewen yɛ Esuantsefo edwuma ntsi nkente edwindziahorow edzin nyina wɔ Esuantse kasa mu.
Abakɔsɛm kyerɛ dɛ Esuantsehen Nana Osei Tutu aber do nnanyimpa beenu bi a wɔfrɛ hɔn Ɔtaa Krahan na KaraguAmeyaw tsenaa ase wɔ Esuantse Bonwire. Dɛm nkorɔfo yi yɛBonwirehen a ber no nna ɔwɔ do no n’ebusuafo. Ntsi nnatserɛ, wɔtse ahemfie hɔ bi. Dɛm Bonwirehen no wɔfrɛ no Nana Bobie.
Ɔtaa Krahan na Karagu yɛɛ hɔn biribiara bɔɔ mu. Wɔdɔɔwhaban bɔɔ mu, dzidzii kor. Da kor bi, enuanom yi kɔr habanmu no, wokohun anwanwadze bi; wohun ananse kɛse bi dɛɔrowen ne ntentan. Mbrɛ abowa yi sii ween ntentan no yɛɛnkorɔfo beenu yi nwanwa, ntsi wɔtsɛɛw beebi hwɛɛ no mber pii. Wotuu nda pii sii hɔ hwɛɛ abowa yi no dwumadzi kesii dɛ ekyir yi wɔgyee dzii dɛ wobotum awen bi.
Ahyɛse no wɔdze hɔnho sumaa haban mu ween hɔn tam no. Nna wɔmmpɛ dɛ obiara hu dza wɔreyɛ, afei so wɔammbɔobiara amandzɛɛ kesii dɛ wowiei. Ber a wowiei no wɔdze tam no kɛkyerɛɛ Nana Bobie. Ɔhen no n’enyi gyee tam no ho ntsiɔhyɛɛ nkorɔfo beeny yi dɛ wɔmbɛyɛ hɔn edwuma no wɔ fie.
Da kor bi Nana Bobie kɔr Esuantsehen hɔ, na ɔbɔɔ dzankorɔfo beenu no ayɛ no ho amandzɛɛ. Nana Osei Tutu enyigyee na ɔhyɛɛ Ɔtaa na Karagu nkuran dɛ wɔnkɔ do nwen atamno bi nka ho.
Kente a wodzii kan wenee no wɔfrɛ no Oyokoman. Ofi dɛmber no Bonwire hyɛɛ ase gyee dzin ɔnam dɛm nkorɔfo beenuyi hɔn ndwuma ntsi. Bonwire bɛyɛɛ kentewen n’awobea, na hɔ na nkorɔfo pii kɔree kosuaa kentewen.
Yɛwɔ awensa ahorow ebien: Tsetseber dze na ndɛ mber yi dze. Tsetseber anaa Dadaw awensa no bi nye edwindzi ahorow a ɔka do yi: Oyokoman, Kyeretwie, Okubi, Ɔbodamu, Kyene, Nsatsea, Toku Akratoa na Sankene.
Ndɛ mber yi awensa no bi nye edwindzi ahorow a ɔkeka do yi: Ɔmmbaa Da (Mmaa Da), Sika frɛ bɔgya, Sika Mfutuw, Ɔmamba ho yɛ ehi, Esen wo nyɛnko a ɔtan wo, Obi nnkyɛrobi no kwan mu si, Sɛ efow dua pa a nna wopia wo, Ebusuayɛ dɔm, Ɔbaakofo mmbu man, Fa ohia kɛkyɛ Agyeman, Oyoko mbaa nnyi ayɛw na Yendihen.
